## 

## \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**, www.vitanje.si**

Številka:

Datum:13.06.2024

**ZAPISNIK**

**11. redne seje sveta Občine Vitanje,**

**ki je bila v četrtek, 13.06.2024, ob 19.00 uri v Centru Noordung v Vitanju.**

**Prisotni člani občinskega sveta:** Roman Kotnik, Anton Slatinek, Milan Ovčar, Zdenko Pesjak, Milan Hrovat, Ivan Višnjar, Janez Kričaj, Roman Kričaj, Milan Pogladič

Ostali prisotni:

1. Župan Andraž Pogorevc
2. Občinska uprava: Direktor OU Zdenko Plankl, Vesna Slemenšek
3. Predsedniki trške in vaških skupnosti: Simon Sojč, Peter Mauc, Silvester Klemenc, Monika Kovše
4. Predstavnica Lambrechotvega doma, ga. Metka Hrastnik
5. Inšpektor, g. Miran Gorinšek
6. Predsednica NO, Magdalena Jakob
7. Direktor Komunale Vitanje d.o.o., g. Peter Mauc
8. Ravnateljica OŠ Vitanje, ga. Tilka Jakob
9. Predstavnik podjetja Kisik d.o.o., g. Tomaž Zver
10. Za snemalno tehniko Aljaž Rozman
11. Mediji: Novice – Nina Krobat

Odstotni: Člana OS Viljem Petaci in Andrej Poklič, Predsedniki VS Uroš Grašič, Ivan Založnik, Karel Županc, Rok Zlodej.

Potek seje:

1. *Ugotovitev navzočnosti;*

Župan je pozdravil vse prisotne in ob začetku seje ugotovil prisotnost 9 svetnikov. Občinski svet je odločal sklepčno.

Župan je prebral v vabilu zapisan dnevni red. Povedal je tudi, da se bo 4. alineja 8. točke obravnavala na naslednji seji OS. Svetniki so soglasno (9 ZA) potrdili v vabilu zapisan dnevni red.

1. *Obravnava predloga zapisnika 10. redne seje OS in 1. izredne seje OS;*

Slatinek je podal naslednje pripombe na zapisnik 10. redne seje OS:

* v 4. točki je podal dopolnitev, da se je odvetniku Cuku zahvalil za dobro delo;
* v 14. točki je podal pripombo, da ni prejel točnih odgovorov na zastavljena vprašanja, ki jih kasneje tudi pisno posredoval na Občino.

Slatinek je podal naslednje pripombe na zapisnik 1. izredne seje OS:

* v zapisniku ni zapisa, da so si svetniki pred 1. izredno sejo OS, ob 18. uri, ogledali novo zgrajeni vrtec;
* prav tako v zapisniku ni posebej navedeno, da je ponovno opozoril na kršitev 24. člena Poslovnika;
* v točki 4 je v okviru rebalansa podal predlog za notranjo opremo vrtca v višini 150.000 EUR, prav tako pa je povedal, da podpira vse predhodno zastavljene investicje, tudi Investicijo v vodooskrbo;
* v točki 5 je potrebno zapisati, da se sklepi sprejmejo v okviru korespondenčne seje, saj je bilo gradivo prejeto na dan seje in ga ni bilo mogoče preučiti.

Župan je povabil svetnike h glasovanju glede potrditve zapisnikov, v obliki, kot sta bila posredovana v gradivu. Svetniki z večino (8 ZA, 1 PROTI) sprejeli

**SKLEP: Občinski svet na svoji 11. redni seji dne 13.06.2024 sprejme in potrdi predlog zapisnika 10. redne seje občinskega sveta in 1. izredne seje OS, kot sta bila posredovana v gradivu.**

1. *Obravnava poročila o izpolnitev sklepov 10. redne seje;*

K poročilu o izpolnitvi sklepov ni bilo pripomb in svetniki so (9 ZA) sprejeli

**SKLEP: Občinski svet se seznani in potrdi poročilo o izpolnitvi sklepov 10. redne seje občinskega sveta.**

**DNEVNI RED:**

1. Socialno varstvena storitev Pomoč družini na domu: Obravnava predloga nove cene in delež sofinanciranja iz proračuna Občine Vitanje,
2. Obravnava Poročila o delu skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče za leto 2023 in Ocena izvajanja občinskega programa varnosti za leto 2023,
3. Obravnava Končnega poročila nadzornega odbora za pregled letnega poročila in poslovanja občine v letu 2023,
4. Komunala Vitanje:

* Obravnava Letnega poročila 2023 in
* Letnega načrta poslovanja za leto 2024,

1. Osnovna šola Vitanje:

* Obravnava Poslovnega in računovodskega poročila za leto 2023 in
* Programa dela OŠ za leto 2024,
* Predlog za določitev oddelkov v Enoti vrtec Vitanje za šolsko leto 2024/2025,
* Predlog uskladitve ekonomske cene za Vrtec Vitanje.

1. Predstavitev sistema daljinskega ogrevanja na leseno biomaso za območje občine Vitanje,
2. Seznanitev s Trajnostnim akcijskim načrtom Turistične destinacije Rogla-Pohorje 2024-2026,
3. Informacija o Obvestilu Ministrstva za javno upravo o neenakosti volilne pravice pri določanju volilnih enot za volitve v OS,
4. Imenovanje člana v Svet zavoda OI JSKD Slovenske Konjice na podlagi predloga KVIAZa,
5. Aktualno izvajanje investicij sofinanciranih iz EU sredstev v Občini Vitanje,
6. Vloga občanov in organizacij,
7. Pobude in vprašanja,
8. Razno.

**K tč. 4**

*Socialno varstvena storitev Pomoč družini na domu: Obravnava predloga nove cene in delež sofinanciranja iz proračuna Občine Vitanje;*

Ga. Hrastnik je predstavila predlog nove cene Pomoči družini na domu in delež sofinanciranja iz proračuna Občine Vitanje. Predstavila je kalkulacijo ekonomske cene efektivne ure. Na dvig cen je vplivalo več dejavnikov: dvig minimalne plače, dvig plačnih razredov, dvig regresa za prehrano, cena goriva…V krajši razpravi so sodelovali svetniki Hrovat, J. Kričaj in Slatinek. Svetniki so soglasno (9 ZA) sprejeli

**SKLEP: Občinski svet Občine Vitanje na svoji 11. redni seji dne 13.6. 2024 potrdi novo ekonomsko ceno efektivne ure socialno varstvene storitve pomoč družini na domu, ki jo izvaja Lambrechtov dom Slovenske Konjice, v višini 27,40 EUR na delavnik, 33,69 EUR na nedeljo in 37,52 EUR na praznik ob enakem procentu plačila storitve Občine Vitanje in uporabnika kot v letu 2023**.

Peter Mauc se je pridružil seji ob 19.19.

**K tč. 5**

*Obravnava Poročila o delu skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče za leto 2023 in Ocena izvajanja občinskega programa varnosti za leto 2023;*

Obrazložitev k točki je podal inšpektor, g. Miran Gorišek. Po razpravi, v kateri so sodelovali R. Kotnik, Ovčar, Hrovat, Višnjar, Slatinek in R. Kričaj, so svetniki soglasno (9 ZA) sprejeli

**SKLEP: Občinski svet Občine Vitanje na svoji 11. redni seji dne 13.6.2024 sprejme Poročilo o delu skupne občinske uprave občin Dobje, Dobrna, Oplotnica, Slovenske Konjice, Šentjur, Vitanje, Vojnik in Zreče za leto 2023 in sprejme Oceno izvajanja občinskega programa varnosti za leto 2023.**

G. Gorinšek je odšel ob 19.49.

**K tč. 6**

*Obravnava Končnega poročila nadzornega odbora za pregled letnega poročila in poslovanja občine v letu 2023;*

Poročilo nadzornega odbora za leto 2023 je podala predsednica NO, ga. Magdalena Jakob, z ugotovitvami oz. s priporočili, ki so jih podali. Nadzor je vključeval Zaključni račun proračuna Občine Vitanje za leto 2023 s sestavnimi deli, Pregled poslovanja občine Vitanje v letu 2023 in Nadzor nad dodelitvijo in namensko porabo prejetih transfernih sredstev pri društvih in drugih neprofitnih organizacijah. R. Kotnik predstavi stališče Obora za finance.Sledila je krajša razprava, v kateri so sodelovali R. Kotnik, Pesjak in Slatinek.

Ob 19.59 R. Kričaj je zapustil dvorano.

Svetniki so z večino (7 ZA, 1 VZDRŽAN) sprejeli

**SKLEP: Občinski svet Občine Vitanje na svoji 11. redni seji dne 13.6.2024 sprejme Poročilo nadzornega odbora o nadzoru zaključnega računa in poslovanja Občine Vitanje v letu 2023.**

Ob 20.01 se R. Kričaj se je vrnil v dvorano.

**K tč. 7**

*Komunala Vitanje:*

* *Obravnava Letnega poročila 2023 in*
* *Letnega načrta poslovanja za leto 2024;*

Vsebinsko obrazložitev Letnega poročila 2023 in Letnega načrta poslovanja za leto 2024 je podal direktor Komunale Vitanje d.o.o., g. Peter Mauc, ki pa je opozoril na napako v sklepu Odbora za finance. Pravilno je, da se čisti dobiček nameni za nakup osnovnih sredstev in ne za investicijsko vzdrževanje, kot je zapisano v sklepu. Povedal je, da so imeli na področju tržnih storitev, predvsem na dejavnosti gradbeništva višji obseg dela kot v letu 2022 ter da je čisti dobiček leta 2023 znašal 16.663 EUR, pri čemer je tudi predlagal, da se sprejme sklep, da se čisti dobiček nameni za nakup osnovnih sredstev. Prav tako je predstavil Letni načrt poslovanja za leto 2024. V kratki razpravi so sodelovali R. Kotnik, ki je podal stališče Odbora za finance, Ovčar in Slatinek.

Svetniki so soglasno (9 ZA) sprejeli

**SKLEP št. 1: Občinski svet Občine Vitanje na svoji 11. redni seji dne 13.6.2024 sprejme sklep, da se čisti dobiček v višini 16.663,00 EUR nameni za nakup osnovnih sredstev Komunale d.o.o. Vitanje.**

Svetniki so soglasno (9 ZA) sprejeli

**SKLEP št. 2: Občinski svet Občine Vitanje na svoji 11. redni seji dne 13.6.2024 sprejme Poročilo Komunale Vitanje d.o.o. za leto 2023 in sprejme Letni načrt poslovanja Komunale Vitanje d.o.o. za leto 2024.**

**K tč. 8**

*Osnovna šola Vitanje:*

* *Obravnava Poslovnega in računovodskega poročila za leto 2023 in*
* *Programa dela OŠ za leto 2024,*
* *Predlog za določitev oddelkov v Enoti vrtec Vitanje za šolsko leto 2024/2025,*
* *Predlog uskladitve ekonomske cene za Vrtec Vitanje;*

Pojasnilo k točki dnevnega reda je podala ravnateljica OŠ Vitanje, ga. Tilka Jakob. Predstavila je Poslovno in računovodsko porčilo za leto 2023, Program dela OŠ za leto 2024 in Predlog za določitev oddelkov v Enoti vrtec Vitanje za šolsko leto 2024/2025. Pojasnila je, da je šola ob koncu leta zabeležila izgubo v višini 10.000 EUR, ki jo je pokrila Občina. Predlog uskladitve ekonomske cene za Vrtec Vitanje se bo pripravil do jeseni, ko bo predstavljen tudi na OS. R. Kotnik je podal stališče Odbora za finance. Po razpravi, v kateri so sodelovali svetniki J. Kričaj, Slatinek, Pogladič, R. Kričaj in Hrovat, so svetniki soglasno (9 ZA) sprejeli

**SKLPE št. 1: Občinski svet Občine Vitanje na svoji 11. redni seji, dne 13.6.2024 sprejme Poročilo Osnovne šole Vitanje za leto 2023 in sprejme Program dela Osnovne šole Vitanje za leto 2024.**

Svetniki so soglasno (9 ZA) sprejeli

**SKLEP št. 2: Občinski svet Občine Vitanje na svoji 11. redni seji dne 13.6.2024 potrdi predlog za določitev oddelkov v Enoti vrtec Vitanje za šolsko leto 2024/2025.**

G. Mauc je odšel ob 20.33.

G. Klemenc je odšel ob 20.35.

Ob 20.35 je sledil odmor do 20.40.

**K tč. 9**

*Predstavitev sistema daljinskega ogrevanja na lesno biomaso za območje občine Vitanje;*

Obrazložitev k točki je podal g. Zver. Povedal je, da gre za zadružni model ogrevanja na biomaso. Leta 2013 je že bila izdelana idejna zasnova. Potrebna bi bila izgradnja nove kotlovnice na lesno biomaso in sistem daljinskega ogrevanja. Cena toplote se definira z aktom o metodologiji. V nadaljevanju je predstavil idejno zasnovo projekta Energetske skupnosti Vitanje in delitev proizvedene elektrike med javne in zasebne porabnike. Sledila je daljša razprava, v kateri so sodelovali Hrovat, R. Kričaj, R. Kotnik, J. Kričaj, Slatinek, Pesjak in Pogladič. Vprašanja so se nanašala predvsem na moč električnega omrežja, stroške in varnost. Župan je povedal, da glede elekričnega omrežja potekajo pogovori z Elektrom Maribor in Elektrom Celje. G. Zver je pojasnil, da bo Uredba, ki trenutno ureja področje, prenehala veljati s koncem leta 2024, zato bi se bilo smiselno prijaviti na prihajajoči razpis, prav tako je občina vlogo oddala v decembru 2023. Glede varnosti pa je potrebo upoštevati višje stndarde. Svetniki so z večino (8 ZA, 1 VZDRŽAN) sprejeli

**SKLEP: Občinski svet Občine Vitanje se je na svoji 11. redni seji dne 13.6.2024 seznanil s predlogom projektov Energetske skupnosti v Občini Vitanje.**

**K tč. 10**

*Seznanitev s Trajnostnim akcijskim načrtom Turistične destinacije Rogla-Pohorje 2024-2026;*

Vsebino je na kratko predstavil župan. Razprave ni bilo. Svetniki so z večino (8 ZA, 1 VZDRŽAN) sprejeli

**SKLEP: Občinski svet Občine Vitanje se na svoji 11. redni seji dne 13.6.2024 seznani z Trajnostnim akcijskim načrtom Turistične destinacije Rogla-Pohorje 2024-2026.**

**K tč. 11**

*Informacija o Obvestilu Ministrstva za javno upravo o neenakosti volilne pravice pri določanju volilnih enot za volitve v OS;*

Pojasnilo k točki je podal direktor OU Plankl, ki je povedal, da smo s strani MJU bili obveščeni o neenakosti volilne pravilce pri določanju volilnih enot za volitve v OS. Udeležili smo se posvetov, ki jih je pripravilo ministrstvo, saj je bilo odprtnih precej dilem, glede samega postopanja v zadevi. Rok za odpravo neskladij je podaljšan do konca leta. Potrebno bo pripraviti nov odlok, o čemer je Statutarno-pravna komisija tudi obveščena. Po kratki razpravi, v kateri so sodelovali Pesjak, R. Kričaj, Slatinek in Ovčar so svetniki soglasno (9 ZA) sprejeli

**SKLEP ŠT. 1: Občinski svet Občine Vitanje se je na svoji 11. redni seji dne 13.6.2024 seznanil z obvestilom Ministrstva za javno upravo o neenakosti volilne pravice pri določanju volilnih enot za volitve v Občinski svet Občine Vitanje.**

Svetniki so soglasno (9 ZA) sprejeli

**SKLEP ŠT. 2: Občinski svet Občine Vitanje na svoji 11. redni seji dne 13.6.2024 sprejme sklep, da bo neenakost odpravil z sprejetjem novega oziroma dopolnjenega Odloka o določitvi volilnih enot v Občini Vitanje.**

Monika Kovše je sejo zapustila ob 21.39.

**K tč. 12**

*Imenovanje člana v Svet zavoda OI JSKD Slovenske Konjice na podlagi predloga KVIAZa;*

Hrovat je obrazložil, da je KVIAZ na svoji 6. redni seji imenoval novo članico, go. Vladko Maligoj Maček, ki je bila tudi edina kandidatka. Dosedanji članici, ge. Nives Adamič Kričaj, je potekel mandat. Svetniki so z večino (8 ZA, 1 VZDRŽAN) sprejeli

**SKLEP: Občinski svet Občine Vitanje na svoji 11. redni seji dne 13.6.2024 imenuje g. MALIGOJ MAČEK Vladko, Tičnica 4, Vitanje v svet zavoda OI JSKD Slov. Konjice.**

**K tč. 13**

*Aktualno izvajanje investicij sofinanciranih iz EU sredstev v Občini Vitanje;*

Direktor OU je podal pojasnila o poteku investicij v občini. Večje investicije, ki se izvajajo so:

* Investicija v vodooskrbo – pred dnevi se je sestal gradbeni odbor, v neslednjih dne se dela selijo v Zg. Brezen, prav tako pa se bo v naslednjih dneh na ministrstvo oddal 1. zahtevek, v višini 200.000,00 EUR., 2. zahtevek v višini 211.000,00 EUR pa bo oddan v 3. kvartalu. Prav tako smo dobili soglasje za črpanje likvidnostnega kredita. Investcija zaenkrat poteka po planu.
* Revitalizacija »Objekta Rupnik« - prejeli smo 2. začasno situacijo. Pred oddajo zahtevka, moramo poravnati celotni znesek del, to je do konca septembra in pridobiti uporabno dovoljenje, da bo dobili povrnjenih 136.000,00 EUR s strani države.

V teku sta še projekta Pot belega kamna in CPS. Vezano na Športni park, smo se prijavili na razpis, pri čemer pa odločitve še ni. Župan je povedal, če bomo na razpisu za Športni park uspešni, bomo z investcijo morali pohiteti, saj bo potrebno zahtevek oddati do 20.11.2024. Vezano na Športni park pa smo že objavili javno naročilo. Župan je prisotne povabil na ogled investicij na terenu. V kratki razpravi so sodelovali Slatinek, Ovčar, Hrovat in Kotnik. Svetniki so se seznanili s sklepom.

**SKLEP: Občinski svet Občine Vitanje se je na svoji 11. redni seji dne 13.6.2024 seznanil z aktualnim izvajanjem investicij sofinanciranih iz EU sredstev v Občini Vitanje.**

**K tč. 14**

*Vloga občanov in organizacij;*

Župan je povedal, da je bila na Odboru za finance obravnavana vloga ključarjev za obnovo glavnega oltarja pri sv. Vidu. Predlagano je bilo, da se namenijo sredstva kot se namenijo za obnovo kapelic. Za dodatna sredstva do skupne višine 1.000 EUR pa se lahko pomaga v obliki materialnih sredstev. Svetniki so z večino (8 ZA, 1 VDRŽAN) sprejeli

**SKLEP: Občinski svet Občine Vitanje se na svoji 11. redni seji, dne 13.6.2024 seznani z zapisnikom 7. redne seje Odbora za finance, občinsko premoženje in gospodarska vprašanja z dne 10.6.2024.**

Svetniki so soglasno (9 ZA) sprejeli

**SKLEP: Občinski svet Občine Vitanje na svoji 11. redni seji dne 13.6.2024 potrdi vse sklepe Odbora za finance, občinsko premoženje in gospodarska vprašanja na vloge občanov in organizacij obravnavane na 7. redni seji Odbora za finance, občinsko premoženje in gospodarska vprašanja z dne 10.6.2024.**

**K tč. 15**

*Pobude in vprašanja;*

1. Višnjar je vprašal, ali bo v času izvajanja gradbenih del za Investicijo v vodoosrkbo v Breznu od Lončariča popolna zapora ceste?

Župan je pojasnil, da se bodo dela izvajala v poletnih mesecih ter bo popolna zapora ceste, pri čemer bo urejen obvoz. Direktor OU Plankl je dodal, da je bil tak tudi predlog izvajalca.

1. Ovčar je predlagal, da bi se sklical kratek sestanke s prebivalci Brezna, da se jih obvesti o podrobnostih.

Župan se je s predlogom strinjal.

1. Pesjak je vprašal, kako potekajo dela na objektu Rupnik?

Odgovoril je direktor, in sicer, da gradbena dela v objektu potekajo v skladu s planom. Tudi v tem delu bo delna cestna zapora, kmalu pa bo dokončana streha in fasada.

1. Slatinek je vprašal, zakaj je v Breznu predvidena popolna zapora ceste?

Župan je povedal, da se bodo izvajala takšna gradbena dela, da je to potrebno zaradi varnosti. Uporabila se bo večja gradbena mehanizacija.

1. R. Kričaj je vprašal, kako so se porazdelile sejnine, katerih so se odpovedali svetniki v času poplav?

Župan je pojasnil, da so bile nakazane dobrodelnim organizacijam, te pa so jih razdelile pomoči potrebnim oz. po namenu, kot je bilo dogovorjeno.

1. Pogladič je predlagal, da bi se sklical varnostni svet glede preteklih dogodkov v občini in varnosti naših otrok na cestah ter nas samih.

Hrovat je dodal, da v celoti podpira predlagano pobudo, Slatinek pa je predlagal, da se v problematiko vključi Svet za preventivo.

1. J. Kričaj je predlagal, da se na dnevni red prihodnje seje umesti točka glede novega vrtca. Narediti je potrebno vse, da bodo otroci še letos v njem. Morda bi lahko ob novi vrtec umestili obstoječa igrala. Predlagal je tudi prodajo obstoječega vrtca.
2. Slatinek se je strinjal z razmišljanjem J. Kričaja, poleg tega pa je predlagal, da se seje OS ponovno izvajajo v sejni sobi občine. Na tem mestu ga je še zanimalo, koliko stane posamezno snemanje seje OS.

Župan je odgovoril, da je izvajalec za snemanje sej še vedno isti, ter da znaša snemanje posamezne seje 100 EUR. Župan se je prav tako strinjal z J. Kričajem glede vrtca. Pojasnil je pa tudi, da smo gradjo vrtca zaključili skoraj leto in pol prej, kot je bilo predvideno. Prav tako ponudbe za opremo že iščemo. Direktor OU je dodal, da brez urejenega športnega parka pred novim vrtcem, ne bomo dobili soglasja za odprtje vrtca. Slatinek je dodal, naj se iščejo rešitve za pridobitev opreme.

1. Hrovat je prebral obvestilo ministrstva glede usklajevanja Pravilnika za razpis za kmetijstvo. Usklajevanju traja že nekaj mesecev, kar pa ni odvisno od občine. Posledično občina ne more začeti postopka za razpis, dokler Pravilnik ni potrjen s strani vseh deležnikov.
2. Slatineka je zanimalo, zakaj se ne sestane Odbor za družbene zadeve, glede na to, da bo kmalu občinski praznik?

Pogladič je pojasnil, da delovni odbor Odbora za družbene zadeve, ki je bil ustanovljen v lanskem letu, deluje in opravlja aktivnosti, ki so potrebne, da se prireditev ob občinskem prazniku izpelje.

1. R. Kričaj je vprašal, ali se vloga za pesek poda na občino?

Župan je pritrdil ter pojasnjil, da jo pregleda za ta namen ustanovljena komisija.

1. Župan je povedal, da imamo občana, ki je zaradi bolezni gibalno oviran in potrebuje invalidski voziček. V njegovi neposredni bližini se izvajajo gradbena dela za izgradnjo stopnic na Hriberco. Povedal je, da se bo sam odpovedal 1- mesečnemu nadomestilu, čemur se bo pridružil tudi podžupan. Svetniki se s predlogom strinjajo, Slatinek pa je povedal, da se sklado s Poslovnikom ne more tako odločati, saj je sejnina njihova pravica ter da bo svojo udeležbo njemu namenil osebno.

**K tč. 16**

*Razno;*

Pod točko Razno, ni bilo razprave.

Seja se je zaključila ob 22.36 uri. Seja je bila tonsko posneta.

Zapisala: Župan

Vesna Slemenšek Andraž POGOREVC, mag.