

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**,** [**www.vitanje.si**](http://www.vitanje.si)

# Številka:

Datum: 19. 9. 2024

# ZAPISNIK

**4. redne seje Statutarno-pravne komisije,**

**ki je potekala v četrtek, dne 19. 9. 2024 ob 19:00 uri v sejni sobi Občine Vitanje.**

**Prisotni člani komisije:** Viktorija Kričaj, Nina Klemenc, Janez Kričaj in Roman Kotnik.

**Ostali prisotni:** Ivica Žerdoner iz občinske uprave .

**Predlagan dnevni red:**

# 1. Ugotovitev navzočnosti in potrditev zapisnika 3 seje.

# 2. Seznanitev z dopisoma Ministrstva za javno upravo glede nespoštovanja enakosti volilne pravice pri določanju volilnih enot za volitve v občinski svet Občine Vitanje z dne 10. 1. 2024 in 22. 8. 2024,

# 3. Obravnava predloga za uskladitev Volilnih enot Občine Vitanje in Odloka o določitvi volilnih enot za volitve članov Občinskega sveta Občine Vitanje (Ur. l. RS, štev. 54/06),

# 4. Razno.

# K tč. 1

Predsednik Janez Kričaj ugotovi navzočnost vseh štirih članov, sklepčnost je zagotovljena. Prebere dnevni red, člani se strinjajo s predlaganim dnevnim redom. Potrdi se tudi zapisnik prejšnje seje.

# K tč. 2 in 3.

# Seznanitev z dopisoma Ministrstva za javno upravo glede nespoštovanja enakosti volilne pravice pri določanju volilnih enot za volitve v občinski svet Občine Vitanje z dne 10. 1. 2024 in 22. 8. 2024 in obravnava predloga za uskladitev Volilnih enot Občine Vitanje in Odloka o določitvi volilnih enot za volitve članov Občinskega sveta Občine Vitanje (Ur. l. RS, štev. 54/06),

Predsednik Janez Kričaj je predstavil tematiko v zvezi s prejetim dopisom s strani ministrstva za javno upravo glede nespoštovanja enakosti volilne pravice pri določanju volilnih enot za volitve v občinski svet Občine Vitanje.

Pričela se je razprava na podlagi priloženega dokumenta s podatki o trenutnih območjih volilnih enot v Občini Vitanje z možnim predlogom. Ugotovilo se je, da združitev dveh volilnih enot v eno ni možna zaradi določbe 21. člena ZLV. V debati se je pogovarjalo tudi o raznih možnostih in sicer o manj drastičnih sprememb do določitev volilnih enot na podlagi geografske pripadnosti in ali je za spremembe potrebno sklicati občni zbor…

Komisija je tako sprejela naslednje ugotovitve:

* Obstoječi odlok o določitvi volilnih enot za volitve članov Občinskega sveta Občine Vitanje je tako neskladen z zakonom o lokalnih volitvah in ustavo RS na podlagi načela, da se en član občinskega sveta voli na približno enako število prebivalcev oz. volilnih upravičencev
* Preveri se preoblikovanje volilne enote oz. prestavitev sedanjih volilnih upravičencev v drugo volilno enoto ali lahko to naredi občinski svet z spremembo/dopolnitvijo obstoječega odloka ali je potrebno sklicati zbor občanov.
* Pripravi se več predlogov za obravnavo na občinskem svetu.
* Pogovor se je navezal tudi na določilo Zakona o lokalnih volitvah o eni volilni enoti, ki ima 7 svetnikov v primeru večinskega sistema.

**Sklep: Statutarno pravna komisija je ugotovila neskladnost Odloka o določitvi volilnih enot za volitve članov Občinskega sveta Občine Vitanje (Ur. l. RS, štev. 54/06) z obstoječo zakonodajo ter ustavo ter predlaga, da se neskladnost odpravi. Skladno z ugotovitvijo komisije se preveri vprašanje na ministrstvu ter pripravi možne predloge za obravnavo na občinskem svetu.**

Razno:

Za to točko ni bilo predlogov.

Seja se je zaključila ob 21.20 uri.

Zapisala: Predsednik Statutarno-pravne komisije

Ivica Žerdoner Janez Kričaj