Številka: 900-0008/2024-02

Datum: 16. 9. 2024

ZAPISNIK

1. korespondenčne seje Občinskega sveta Občine Vitanje

Vabilo na 3. korespondenčno sejo z glasovalnim listkom je bilo poslano v sredo, 11. 9. 2024, članom Občinskega sveta Občine Vitanje po elektronski pošti: Milan Hrovat, Janez Kričaj, Anton Slatinek, Milan Ovčar, Milan Pogladič, Roman Kotnik, Ivan Višnjar, Viljem Petaci, Zdenko Pesjak, Roman Kričaj in Andrej Poklič.

PREDLOG DNEVNEGA REDA:

1. Obravnava predloga Pravilnika o ohranjanju in spodbujanju razvoja kmetijstva in podeželja v Občini Vitanje

PREDLOG:

Občinski svet Občine Vitanje sprejme Pravilnik o ohranjanju in spodbujanju razvoja kmetijstva in podeželja v Občini Vitanje v predlagani vsebini.

Obrazložitev:

Odbor je na svoji 3. seji dne 10. 9. 2024 ob 9. uri obravnaval predlog trenutno usklajenega Pravilnika o ohranjanju in spodbujanju razvoja kmetijstva in podeželja v Občini Vitanje za obdobje 2024 - 2030. Vlogo za priglasitev Sheme pomoči v kmetijstvu Občine Vitanje za obdobje 2024-2030 z osnutkom pravilnika je Občina Vitanje na Ministrstvo za kmetijstvo, gozdarstvo in prehrano ter na Ministrstvo za finance oddala 3. aprila 2024. Mnenje Ministrstva za finance je bilo pridobljeno 6. maja 2024, Ministrstvo za kmetijstvo, prehrano in gozdarstvo vlogo še vedno obravnava.

Pri dodeljevanju državnih pomočeh ministrstvo sledi nacionalnemu programu oz. evropskemu programu in zahteva, da je besedilo občinskega pravilnika usklajeno z evropsko uredbo. Da bi postopki javnega razpisa lahko stekli čimprej in še v letošnjem letu, je v prilogi trenutno usklajeni pravilnik z Ministrstvom za kmetijstvo, gozdarstvo in prehrano, medtem ko je mnenje Ministrstva za finance pridobljeno. Odbor predlaga, da občinski svet sprejme predloženi pravilnik na korespondenčni seji. Pravilnik se objavi v Uradnem glasilu slovenskih občin in šele nato lahko Občina objavi javni razpis na svoji spletni strani.

Ukrepi, določeni v pravilniku za kmetijstvu v Občini Vitanje, so podobni ali enaki kot predhodna leta; naložbe v primarno proizvodnjo, *de minimis;* pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji in društva s področja kmetijstva, gozdarstva in razvoja podeželja.

Glasovnice je bilo potrebno izpolnjene vrniti najkasneje do ponedeljka, 16. 9. 2024 do 12. ure na sedež Občine Vitanje ali skenirano po e-pošti: [info@vitanje.si](mailto:info@vitanje.si).

**Pravočasno je prispelo 7 glasovnic. Izid glasovanja v roku je bil sledeč:**

* **ZA predlog je glasovalo 7 (sedem) članov Občinskega sveta Občine Vitanje**

Iz prispelih glasovnic je razvidno, da je Občinski svet Občine Vitanje soglasno sprejel:

SKLEP:

Občinski svet Občine Vitanje sprejme Pravilnik o ohranjanju in spodbujanju razvoja kmetijstva in podeželja v Občini Vitanje v predlagani vsebini.

Glasovnice so na ogled na sedežu občinske uprave.

Zapisala: ŽUPAN

Anja Javornik Andraž Pogorevc, mag.